ERW คาดกำไรไตรมาส 3/61โตเด่น 107% แนะซื้อเป้าหมาย 9.80 บาท

ERW คาดกำไรไตรมาส 3/61โตเด่น 107% แนะซื้อเป้าหมาย 9.80 บาท
11 ต.ค. 2561

 
บล.ฟินันเซีย ไซรัส ระบุในบทวิเคราะห์วันนี้ (11 ต.ค.61) ว่า บริษัท ดิ เอราวัณ กรุ๊ป จำกัด (มหาชน) หรือ ERW คาดกำไรไตรมาส3/61 ที่ 61 ลบ. +107.1% Q-Q, -39.6% เทียบช่วงเดียวกันของปีก่อนโดยจะเป็นไตรมาสสุดท้ายของการพักตัวจากนักท่องเที่ยวรัสเซียและจีนที่หายไป ก่อนจะกลับมาเติบโตอีกครั้งในไตรมาส4/61 ต่อเนื่องปี 2019
นอกจากนี้ยังได้แรงหนุนจากโรงแรม JW Marriott กลับมาดำเนินงานตามปกติอีกครั้งหลัง Renovate แล้วเสร็จ เรายังคงประมาณการกำไรปกติปี 2018-2019 +18.1% เทียบช่วงเดียวกันของปีก่อนอยู่ที่ 623 ลบ. และ +9.5% เทียบช่วงเดียวกันของปีก่อน อยู่ที่ 682 ลบ. ตามลำดับ ทำ New High ต่อเนื่อง ราคาหุ้นปรับลงสะท้อนปัจจัยลบระยะสั้นไปมากและทำให้ Upside เปิดกว้างอีกครั้ง จึงถือเป็นโอกาสซื้อลงทุน โดยปรับใช้ราคาเหมาะสมปี 2019 ที่ 9.80 บาท